વેજલપુરમાં રહેતા દિલીપ રામજી બારૈયાનું તેના જ વિસ્તારમાં રહેતી નિર્મલા વલોદરા પર દિલ આવી ગયું હતું. નિર્મલાને પણ દિલીપ પસંદ હતો, પરંતુ દિલીપ લગ્ન માટે તેમજ અન્ય અઘટિત માગણીઓ કરતો હોવાથી નિર્મલાએ તેની સાથે લગ્ન કરવાની ના પાડી દીધી હતી. આ બાબતનો ખાર રાખીને દિલીપ બારૈયા 31 માર્ચ, 2016ના રોજ નિર્મલા એલિસબ્રિજ વિસ્તારમાં જ્યાં કામ કરતી હતી ત્યાં છરી સાથે ધસી ગયો હતો અને નિર્મલા પર છરીથી જીવલેણ હુમલો કર્યો હતો. તેણે નિર્મલાને ગળા, પેટ અને જાંઘના ભાગે ઘા મારતાં નિર્મલા લોહીલોહાણ થઈ ગઈ હતી. જોકે જાહેર જનતાએ જાગરૂકતા દાખવીને દિલીપને ઝડપી લઈ એલિસબ્રિજ પોલીસના હવાલે કર્યો હતો. જેકે એલિસબ્રિજ પોલીસે દિલીપ પ્રત્યે કૂણું વલણ દાખવ્યું હતું અને તેને કોર્ટમાં રજૂ કર્યા વગર જ કલાકોમાં જામીન પર મુક્ત કરી દીધો હતો.